CELEX: E2017J0002
Language: bg
Date: 2017-11-14 00:00:00
Title: Решение на Съда от 14 ноември 2017 година по съединени дела E-2/17 и Е-3/17 — Надзорен орган на ЕАСТ срещу Исландия (Директива 89/662/ЕИО — Ветеринарни проверки — Ограничения за внос — Сурови и преработени месо, яйца и мляко)

15.3.2018   
            
            
               BG
            
            
               Официален вестник на Европейския съюз
            
            
               C 97/9
            
         РЕШЕНИЕ НА СЪДА
   от 14 ноември 2017 година
   по съединени дела E-2/17 и Е-3/17
   Надзорен орган на ЕАСТ срещу Исландия
   
      (Директива 89/662/ЕИО — Ветеринарни проверки — Ограничения за внос — Сурови и преработени месо, яйца и мляко)
   
   (2018/C 97/05)
   По съединени дела E-2/17 и E-3/17, Надзорен орган на ЕАСТ срещу Исландия — ИСКОВЕ за постановяване, че Исландия не е изпълнила задълженията си, произтичащи от акта, посочен в точка 1, част 1.1 от глава I от приложение I към Споразумението за Европейското икономическо пространство (Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар), изменен и адаптиран към Споразумението с протокол 1 към него и със секторните адаптации в приложение I, и по-специално член 5 от акта, като поддържа в сила:
   
               i)
            
            
               система за издаване на разрешения за внос на прясно месо и месни продукти, като предвидената в член 10 от исландския Закон № 25/1993 и членове 3 и 5 от исландския Регламент № 448/2012;
            
         
               ii)
            
            
               система за издаване на разрешения за внос на сурови яйца и необработени яйчни продукти като предвидената в член 10 от исландския Закон № 25/1993 и член 3, буква д) и член 4 от исландския Регламент № 448/2012;
            
         
               iii)
            
            
               система за издаване на разрешения за внос на непастьоризирано мляко и млечни продукти, преработени от непастьоризирано мляко, и допълнителни изисквания като предвидените в член 10 от исландския Закон № 25/1993 и член 3, буква е) и членове 4 и 5 от исландския Регламент № 448/2012, и забрана за пускането на пазара на вносни млечни продукти, преработени от непастьоризирано мляко, както е заложена в член 7, буква а) от исландския Регламент № 104/2010; и
            
         
               iv)
            
            
               административна практика да изисква вносителите да декларират и получават одобрение за вноса на обработени яйчни и млечни продукти, като тази, установена в контекста на прилагането на исландския Регламент № 448/2012,
            
         Съдът, в състав Carl Baudenbacher, председател, Per Christiansen (съдия-докладчик) и Páll Hreinsson, съдии, постанови решение на 14 ноември 2017 г., чийто диспозитив гласи:
   
               1.
            
            
               Постановява, че Исландия не е изпълнила задълженията си, произтичащи от член 5 от акта, посочен в точка 1, част 1.1 от глава I от приложение I към Споразумението за Европейското икономическо пространство (Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар), изменено и адаптирано към Споразумението с протокол 1 към него и приложение I, като поддържа в сила:
               
                           i)
                        
                        
                           системата за издаване на разрешения за внос на прясно месо и месни продукти, предвидена в член 10 от исландския Закон № 25/1993 и в член 3, буква а) и членове 4 и 5 от исландския Регламент № 448/2012;
                        
                     
                           ii)
                        
                        
                           системата за издаване на разрешения за внос на сурови яйца и яйчни продукти, предвидена в член 10 от исландския Закон № 25/1993 и в член 3, буква д) и членове 4 и 5 от исландския Регламент № 448/2012;
                        
                     
                           iii)
                        
                        
                           системата за издаване на разрешения за внос на непастьоризирано мляко и млечни продукти, преработени от непастьоризирано мляко, предвидена в член 3, буква е) и в член 4 от исландския Регламент № 448/2012 и допълнителните изисквания по отношение на определени сирена, предвидени в член 5, трета алинея от исландския Регламент № 448/2012; и
                        
                     
                           iv)
                        
                        
                           административна практика, изискваща вносителите на обработени яйца и млечни продукти да изпращат данни на съответния национален орган, доказващи, че продуктите са били обработени в съответствие с националното законодателство.
                        
                     
         
               2.
            
            
               Отхвърля иска в останалата му част.
            
         
               3.
            
            
               Осъжда Исландия да заплати съдебните разноски.